கேள்வி: துலி பிரில்லியன்சு மக்காமா பற்றி தகவல் சொல்.
பதில்: துலி பிரில்லியன்சு மக்காமா (''Thuli Brilliance Makama'') தெற்கு ஆப்பிரிக்கா நிலம்சூழ் நாடான எசுவாத்தினி சேர்ந்த ஒரு சுற்றுச்சூழல் வழக்கறிஞராவார். தென்னாப்பிரிக்கா மற்றும் மொசாம்பிக் நடுவில் அமைந்துள்ள ஓர் இராச்சியம் சுவாசிலாந்து ஆகும். இது தற்போது எசுவாத்தினி என்றழைக்கப்படுகிறது. இங்கு சுமார் 1 மில்லியன் மக்கள் வாழ்கின்றனர். உணவு மற்றும் நீர் பற்றாக்குறை, மற்றும் எப்போதும் அதிகரித்து வரும் வறுமை ஆகியவற்றால் நாடு பாதிக்கப்பட்டுள்ள நிலையில், விளையாட்டு வேட்டைக்காரர்கள் மற்றும் வனவிலங்கு சுற்றுலாப் பயணிகளுக்கான சர்வதேச இடமாக அதன் நற்பெயர் தொடர்ந்து வளர்ந்து வருகிறது. இதனால் விளையாட்டு பூங்காக்கள் பெருகிவிட்டன. பாதுகாப்பு என்ற பெயரில், உள்ளூர் மக்கள் தங்கள் பாரம்பரிய நிலங்களை அதிகளவில் தள்ளிவைத்து, பிழைப்புக்குத் தேவையான வேட்டை மற்றும் சேகரிப்பு நடைமுறைகளைத் தொடர துன்புறுத்தப்படுகிறார்கள். கடுமையான மூன்று ஆண்டுகால சட்டப் போருக்குப் பிறகு, சுவாசிலாந்தின் பொது நல சுற்றுச்சூழல் வழக்கறிஞர் துலி மக்காமா, சுவாசிலாந்து சுற்றுச்சூழல் அதிகாரசபையில் சுற்றுச்சூழல் தன்னார்வ தொண்டு நிறுவன பிரதிநிதித்துவத்தை உள்ளடக்கிய ஒரு முக்கிய வழக்கை வென்றார். சுற்றுச்சூழல் முடிவெடுப்பதில் பொதுமக்கள் பங்கேற்பதற்கான உரிமையை இவர் வலுப்படுத்தினார். துலி மக்காமாவின் சுற்றுச்சுழல் செயல்பாடுகளுக்காக 2010 ஆம் ஆண்டிற்கான கோல்டுமேன் சுற்றுச்சூழல் விருது இவருக்கு வழங்கப்பட்டது.